יחסי אוקראינה–רוסיה (באוקראינית: Українсько-россійські відносини, ברוסית: Российско-украинские отношения) הם היחסים הבינלאומיים בין הפדרציה הרוסית לאוקראינה. בין שתי המדינות כוננו יחסים בינלאומיים במהלך שנות ה-90, מיד עם פירוק ברית המועצות, אשר גם רוסיה וגם אוקראינה היו חלק מהרפובליקות שהרכיבו אותה. יחסים הדדים בין שני האזורים התפתחו על בסיס רשמי מהמאה ה-17 (באמנת פריאסלאב בין מוסקבה לקוזאקים של בוגדן חמלניצקי בשנת 1654), אך היחסים הבינלאומיים נפסקו כאשר קתרינה הגדולה חיסלה את האוטונומיה של הקוזאקים בשנת 1764. במשך תקופה קצרה לאחר מהפכת אוקטובר הקומוניסטית בשנת 1917 שתי מדינות שוב פעלו יחד. בשנת 1920 הצבא הרוסי הסובייטי נכנס לאוקראינה והיחסים בין שתי המדינות עברו מיחסים בינלאומיים ליחסים פנימיים בתוך ברית המועצות (שנוסדה ב-1922).